РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

08 Број: 06-2/205-21

31. мај 2021. године

Б е о г р а д

**З А П И С Н И К**

**СА ОСМЕ СЕДНИЦЕ ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА**

**ОДРЖАНЕ 20. МАЈА 2021. ГОДИНЕ**

Седница је почела у 9 часова.

Седницом је председавао председник Одбора др Муамер Бачевац.

Седници су присуствовали: проф. др Драгољуб Ацковић, Сандра Јоковић, Дејан Стошић, Весна Недовић, Весна Стјепановић, Драгана Бранковић Минчић, Драгана Радиновић, Стефан Србљановић, Небојша Бакарец, Јелена Михаиловић, Нина Павићевић, Александар Јовановић и Золтан Пек, чланови Одбора.

Седници нису присуствовали чланови Одбора: Андријана Аврамов, Никола Кожовић и Селма Кучевић.

Седници је присуствовала Гордана Чомић, министарка за људска и мањинска права и друштвени дијалог, са сарадницима: Мина Роловић-Јочић, Нина Митић и Александра Рашковић.

Председавајући је констатовао да су испуњени услови за рад и одлучивање те је предложио следећи

Дневни ред:

1. Разматрање Предлога закона о изменама и допунама Закона о забрани дискриминације, који је поднела Влада (број 011-742/21 од 26. априла 2021. године), у појединостима;
2. Разматрање Предлога закона о родној равноправности, који је поднела Влада (број 011-741/21 од 26. априла 2021. године), у појединостима.

Oдбор је једногласно ПРИХВАТИО предложени Дневни ред.

Председник Одбора је предложио да Одбор у оквиру сваке тачке дневног реда обави заједничку расправу о свим амандманима, као и да се по закључењу расправе обави групно гласање о амандманима.

Одбор је одлучио да прихвати овај предлог.

**ПРВА ТАЧКА ДНЕВНОГ РЕДА:** Разматрање Предлога закона о изменама и допунама Закона о забрани дискриминације, који је поднела Влада

Председавајући је констатовао да је на Предлог овог закона поднето 10 амандмана. Влада је доставила мишљење на поднете амандмане и прихватила је три амандмана:

- на члан 7. који је поднео народни посланик Ђорђе Комленски;

- на члан 20. који је поднела народни посланик Јелена Жарић Ковачевић;

- на члан 27. који је поднела народни посланик Јелена Жарић Ковачевић.

Такође је навео да је уочена потреба да Одбор поднесе амандмане на члан 7. и 15. Предлога овог закона. Предлози амандмана су подељени пре почетка седнице члановима Одбора и гласе:

А М А Н Д М А Н I

У члану 7. Предлога Закона о изменама и допунама Закона о забрани дискриминације, којим се мења члан 14. Закона о забрани дискриминације, додаје се нови став 2. који гласи:

„Посебне мере из става 1. овог члана примењују се док се не постигне циљ због којег су прописане, ако законом није другачије прописано.”

Досадашњи ст. 2-4. постају ст. 3-5.

О б р а з л о ж е њ е

Амандманом се предлаже усаглашавање са препоруком Европске комисије против расизма и нетолеранције Савета Европе (ECRI) у оквиру Опште препоруке број 7. члан 5. и запажањима о Предлогу закона који је ECRI доставио Републици Србији 14. маја 2021. године.

А М А Н Д М А Н II

У члану 15. Предлога закона о изменама и допунама Закона о забрани дискриминације, којим се мења члан 33. Закона о забрани дискриминације, тачка 4) брише се.

Досадашње тач. 5)-13) постају тач. 4)-12).

О б р а з л о ж е њ е

Повереник је у тачки 3) истог члана већ овлашћен да подноси тужбе због повреде права из овог закона у своје име и за рачун дискриминисаног лица, чиме му је и одређено својство у поступку. С обзиром да је већ овлашћен да покреће поступке, а самим тим да у том својству као иницијатор поступка, потенцијално уђе и у већ постојеће поступке, тачка 4) којом се он овлашћује да улази као умешач је непотребна.

Председник Одбора је отворио дискусију о свим предложеним амандманима на Предлог закона о изменама и допунама Закона о забрани дискриминације и с обзиром да није било пријављених за реч, прешло се на гласање.

Ставио је на гласање предлог амандмана Одборана члан 7**.** Предлога закона о изменама и допунама Закона о забрани дискриминације и констатовао да је Одбор већином гласова ПРИХВАТИО предлог, односно одлучио да поднесе амандман на члан 7. Предлога закона.

Председник Одбора је затражио да се министарка изјасни да ли прихвата амандман Одбора.

Гордана Чомић,министарка за људска и мањинска права и друштвени дијалог, јеприхватила амандманОдбораи том приликом се захвалила свим члановима Одбора и председнику Одбора.

Председник Одбора је ставио на гласање предлог амандмана Одборана члан 15**.** Предлога закона о изменама и допунама Закона о забрани дискриминације и констатовао да је Одбор већином гласова ПРИХВАТИО предлог, односно одлучио да поднесе амандман на члан 15. Предлога закона.

Председник Одбора је затражио да се министарка изјасни да ли прихвата амандман Одбора.

Гордана Чомић, министарка за људска и мањинска права и друштвени дијалог, је прихватила амандман.

Затим је председник Одбора ставио на гласање амандмане које је Влада прихватила, а то је амандман: на члан 7. који је поднео народни посланик Ђорђе Комленски и амандмани на члан 20. и члан 27. који је поднела народна посланица Јелена Жарић Ковачевић и констатовао да је Одбор већином гласова одлучио да предложи Народној скупштини да ПРИХВАТИ ове амандмане.

На крају је ставио на гласање амандмане које Влада није прихватила и након закљученог гласања констатовао да је Одбор већином гласова одлучио да предложи Народној скупштини да ОДБИЈЕ овеамандмане.

За известиоца Одбора на седници Народне скупштине одређен је председник Одбора др Муамер Бачевац.

**ДРУГА ТАЧКА ДНЕВНОГ РЕДА**:Разматрање Предлога закона о родној равноправности

Председник Одбора је констатовао да је на Предлог закона поднето 69 амандмана, које су поднели народни посланици Сандра Божић, Снежана Пауновић и Ђорђе Комленски, од којих је Влада прихватила 17 амандмана: на члан 1, 3, 4, 6, 10, 13, 14, 27, 36, 37, 51, 53, 60, 65 и 68, које су поднеле народне посланице Сандра Божић и Снежана Пауновић.

Отворио је дискусију по свим поднетим амандманима. С обзиром да се нико није јавио за реч, закључио је дискусију и ставио на гласање амандмане које је Влада прихватила. Констатовао је да је Одбор већином гласова одлучио да предложи Народној скупштини да ПРИХВАТИ амандмане на члан 1, 3, 4, 6, 10, 13, 14, 27, 36, 37, 51, 53, 60, 65 и 68, које су поднеле народне посланице Сандра Божић и Снежана Пауновић.

На крају је ставио на гласање амандмане које Влада није прихватила. Након закљученог гласања констатоваo је да је Одбор већином гласова одлучио да предложи Народној скупштини да ОДБИЈЕ овеамандмане.

За известиоца Одбора на седници Народне скупштине одређен је председник Одбора др Муамер Бачевац.

Седница Одбора је закључена у 9:13 часова.

СЕКРЕТАР ОДБОРА ПРЕДСЕДНИК ОДБОРA

Рајка Вукомановић др Муамер Бачевац